DBU og TV2 er værter for Dansk Fodbold Award den 16. november. Og AaB?s 21-årige angriber Nicklas Helenius kan allerede nu sætte kryds i kalenderen. Han er nemlig nomineret som Årets Talent sammen med FC Nordsjællands Jores Okore, FCK's Andreas Cornelius og Ajax' Viktor Fischer. Det skriver bold.dk. De andre nominerede, der er offentliggjort indtil nu er: I kategorien Årets Træner er mestertræneren Kasper Hjulmand formentligt stor favorit foran de tre øvrige nominerede, som er Troels Bech, Johnny Mølby og Glen Riddersholm. Årets Superliga-spiller skal findes mellem FC Nordsjælland-trioen; Andreas Bjelland, Nicolai Stokholm og Tobias Mikkelsen og den rutinerede højreback Lars Jacobsen, der skal forsøge at svare titlen for FC København, for hvem Dame N'Doye sidste år snuppede titlen. De nominerede i kategorierne Årets Mål og Årets Mandlige Spiller bliver først offentliggjort på et senere tidspunkt.

Opsummering:
Han var den næstmest scorende spiller i Superligaen i sidste sæson, og der er også kommet gang i målene i efteråret. Nu er Nicklas Helenius nomineret til Årets Talent.